**Svetový motoršport má na Slovensku zelenú**

**Bratislava, 9. október 2024 – Dostať na Slovensko opäť svetový motoršport: to je jeden z hlavných cieľov Memoranda o spolupráci, ktoré podpísali zástupcovia FIA, SAMŠ a Ministerstva cestovného ruchu a športu dnes v Bratislave.**

Slovenský motoršport, podobne ako ostatné odvetvia športu, zápasí dlhodobo s nedostatkom financií na rozvoj. Zatiaľ čo sa mnohé okolité krajiny predbiehajú v hosťovaní svetových motoristických seriálov, na Slovensku sa stále potýkame s nedostatkom financií na podporu vlastných podujatí. To sa však môže v najbližšej dobe zmeniť, čomu má napomôcť aj dnes podpísané **Memorandum o spolupráci** medzi Medzinárodnou automobilovou federáciou FIA zastúpenou jej prezidentom Mohammedom Ben Sulayemom, Slovenskou asociáciou motoristického športu reprezentovanou prezidentom Dušanom Kobliškom a Ministerstvom cestovného ruchu a športu, signatárom ktorého je minister Dušan Keketi.

Spoločnou snahou všetkých strán je vytvorenie podmienok pre vzájomnú spoluprácu, organizovať a uskutočniť významné svetové motoristické podujatia na území SR so štátnou podporou a s víziou zlepšiť propagáciu Slovenskej republiky prostredníctvom medzinárodného motoršportu.

Strany majú prioritný záujem dobudovať na území Slovenskej republiky nevyhnutnú infraštruktúru a vytvoriť všetky potrebné predpoklady pre splnenie podmienok realizácie a organizácie prestížnych podujatí automobilových majstrovstiev sveta a zároveň zorganizovať  FIA Motorsport Games, ako jeden z najväčších motoristických festivalov na svete.

Strany majú zároveň eminentný záujem zabezpečiť efektívnu podporu rozvoja alternatívnych palív a motorizácie v motošporte, zameranú na zvýšenie ich využívania s cieľom znižovať emisie CO2 v motošporte.

Podpis memoranda a návšteva prezidenta FIA na Slovensku je súčasťou jeho oficiálnej návštevy a pozvánky od pretekárskeho okruhu SLOVAKIA RING, a to pri príležitosti 15. výročia prevádzky tohto areálu.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |